
1-NUNCAMAIS

Para quen non quixo saber 

e non se quixo enterar

aquí están estas coplas

¡Ai!, para ler sen olvidar. 

Estas crónicas piratas

pretenden ¡Ai!,  aclarar

as cousas que pasaron 

alá  na beira do mar.

Esta é unha historia

que de moito carallo

tendo nosas vidas nas mans

dunha xente sen Estado.

Non é estética, esto

que che é a vida real

esperta pois do teu sono 

¡Ai!, e bota unha man.

Sabede, non é de coña

dígovos de verdade que non

aproveitade a pensar

nesta exemplar ocasión

Non é cuestión de poetas

o que vos paso a contar

xa que algúns políticos

o cárcere débeos tragar.

Xa sei, non gusta a ninguén

o escoitar as verdades

pois din que dicíndoas

pérdense as amizades.

Din: non hai peor cego

¡Ai!,  que o que non quere ver

o din as mentes sabias

¡Ai!,  precisas en conta ter.
Non hai que ser ovelliñas

hai que pararse a pensar

que si estes están aquí

e porque os foron votar.

Ai dinnos estes señores

que non se debe opinar

o de facer política

o ven eles sempre moi mal.

Eso está claro paisanos

só nos queren para votar,

todo é propaganda

non vos deixedes enganar.
Eles fan que a política

nos dé a nos moito noxo

pa así  facela eles

¡Ai!, con moitísimo gozo

Do Prestige farán olvidar

si non queren saber de nos

os que  están a mandar nos

medios de comunicación

Pero algúns non calan non,

e din as cousas como son

¡menos mal!, a democracia

¡Ai!,   pode servir un montón

Xa sei que moitos non pensan

¡Ai!, Como o que aquí se di

Pero os que así non pensan

¡Ai!, e que non queren oír.

¡Ai!, moitos non pensaredes

como estas coplas igual

¡Ai!,  non pechedelos ollos

leédeas ata o final.

Depóis de léelas todas

cambiaredes de opinión,

sobre aqueles que nos gobernan

nesta exemplar ocasión.

Estas coplas polo mundo

facede polas repartir

non as quededes nas mans

pois hai que facelas vivir.
Quédanos toda a vida

¡Ai!, para estar a mudar

na busca de tempos novos

onde vai Galicia andar.

¡Ai!, ¡Ai!, Galegos loitade

por tempos novos que virán

¡Ai!, xa que dende aquí se fan

e o alcance da man están.

